CELEX: 62009CN0109
Language: sl
Date: 2009-03-23 00:00:00
Title: Zadeva C-109/09: Predlog za sprejetje predhodne odločbe, ki ga je vložilo Bundesarbeitsgericht (Nemčija) 23. marca 2009 — Deutsche Lufthansa AG proti Gertraudu Kumpanu

20.6.2009   
            
            
               SL
            
            
               Uradni list Evropske unije
            
            
               C 141/25
            
         Predlog za sprejetje predhodne odločbe, ki ga je vložilo Bundesarbeitsgericht (Nemčija) 23. marca 2009 — Deutsche Lufthansa AG proti Gertraudu Kumpanu
   (Zadeva C-109/09)
   2009/C 141/44
   Jezik postopka: nemščina
   
      Predložitveno sodišče
   
   Bundesarbeitsgericht
   
      Stranki v postopku v glavni stvari
   
   
      Tožeča stranka: Deutsche Lufthansa AG
   
      Tožena stranka: Gertraud Kumpan
   
      Vprašanja za predhodno odločanje
   
   
               1.
            
            
               Ali je treba člene 1, 2(1) in 6(1) Direktive Sveta 2000/78/ES z dne 27. novembra 2000 (1) o splošnih okvirih enakega obravnavanja pri zaposlovanju in delu in/ali splošna načela prava Skupnosti razlagati tako, da nasprotujejo nacionalni ureditvi, ki je začela veljati 1. januarja 2001, po kateri se lahko z delavci, ki so dopolnili 58 let, sklepajo pogodbe o zaposlitvi za določen čas, ne glede na obstoj dodatnih pogojev, samo zato, ker so dopolnili 58 let?
            
         
               2.
            
            
               Ali je treba določbo 5, točka 1, okvirnega sporazuma, sklenjenega med ETUC, UNICE in CEEP, ki je bil izveden z Direktivo Sveta 1999/70/ES z dne 28. junija 1999 (2), razlagati tako, da nasprotuje nacionalni ureditvi, ki ne glede na obstoj dodatnih pogojev in časovno neomejeno dopušča sklepanje neomejenega števila zaporednih pogodb o zaposlitvi za določen čas, ne glede na obstoj objektivnega razloga, samo zato, ker je delavec ob začetku delovnega razmerja za določen čas dopolnil 58 let in ker ni tesne zveze s prejšnjim delovnim razmerjem za nedoločen čas z istim delodajalcem?
            
         
               3.
            
            
               Če je odgovor na prvo in/ali drugo vprašanje pritrdilen:
               Ali nacionalna sodišča ne smejo uporabiti predpisa nacionalnega prava?
            
         
      (1)  UL L 303, str. 16.
   
      (2)  UL L 175, str. 43.